เตรียมสัก เริ่มสัก ดูแลรอยสัก
องค์ประกอบหลักของชุดสักด้วยตัวเองคือเข็มสักและหมึกสัก เข็มนั้นจะเป็นแบบไหนก็ได้ตราบใดที่มันใหม่และสะอาด ส่วนหมึกนั้นใช้เป็นหมึกสักจะดีกว่า แต่มันก็ใช่ว่าจะหาง่าย ฉะนั้นจะใช้เป็นหมึกอินเดียหรือหมึกซูมิแทนก็ได้  ชุดอุปกรณ์สักที่บ้านถือเป็นตัวเลือกที่ปลอดภัยกว่าและมีทั้งอุปกรณ์กับคำแนะนำในการใช้ควบคู่มาด้วย  ขอให้ใช้หมึกอินเดียสีดำจะดีกว่า เพราะหมึกสีอื่นอาจเป็นพิษได้  คุณจะใช้เข็มแบบไหนก็ได้ตามใจชอบ ไม่ว่าจะเป็นเข็มเย็บผ้า เข็มหมุด หรือแม้กระทั่งเข็มกลัดก็ใช้ได้ สิ่งสำคัญที่สุดคือมันต้องเป็นเข็มใหม่และสะอาด  ห้ามใช้เข็มเก่า ห้ามแบ่งเข็มกันใช้ เพราะการทำแบบนี้จะทำให้คุณเสี่ยงต่อการติดเชื้ออย่างร้ายแรงได้ คุณต้องเตรียมอะไรอีกสักหน่อยก่อนจะเริ่มจิ้มเข็มลงบนเนื้อด้วยนะ ให้เตรียมหลอดด้าย น้ำหนึ่งแก้ว แอลกอฮอล์ล้างแผล และผ้าสะอาด  เตรียมปากกาเคมีแบบลบหมึกได้เอาไว้วาดแบบของรอยสักก่อนด้วย  ถ้ามีชามก้นตื้นให้เทหมึกอินเดียลงไปก็ดีเหมือนกัน สิ่งสำคัญคือทุกอย่างที่ใช้จะต้องสะอาด ล้างชามที่จะใช้ด้วยน้ำสบู่อุ่นๆ และสำหรับการป้องกันเพิ่มเติม ก็ให้สวมถุงมือขณะที่หยิบจับอุปกรณ์ที่ใช้อยู่ไปด้วยเลย ไม่ว่าคุณตัดสินใจจะสักตรงส่วนใดของร่างกายก็ตาม ก็ให้ล้างให้สะอาดด้วยสบู่กับน้ำอุ่นด้วยล่ะ และโกนขนเว้นออกไปให้ใหญ่กว่าจุดที่จะสักจริงสักหนึ่งนิ้ว หลังจากที่โกนขนไปแล้ว ให้ฆ่าเชื้อที่ผิวด้วยแอลกอฮอล์ล้างแผล โดยใช้สำลีชุบแอลกอฮอล์ และรอให้แอลกอฮอล์ระเหยไปหมดก่อนจะไปยังขั้นตอนต่อไป ลอกแบบหรือวาดลายรอยสักที่ต้องการในจุดที่อยากจะสัก จะให้คนอื่นวาดให้ก็ได้ แต่อาจต้องใช้เวลาสักหน่อยในการบอกเขาว่าคุณจะเอารอยสักแบบไหน รูปนี้คือรูปที่คุณจะต้องใช้เพื่อสักในขั้นตอนการเริ่มต่อไป  เพราะคุณจะต้องสักด้วยตัวเอง ฉะนั้นให้เลือกยังจุดที่จะสักง่ายๆ หน่อยก็ดี คุณอาจต้องคอยนั่งจิ้มมันอยู่สักสองสามชั่วโมงได้เลยล่ะ ทั้งนี้ก็ขึ้นอยู่กับรูปแบบรอยสักด้วย พวกตรงหน้าอกหรือไหล่นั้นจะทั้งยากและดูประหลาดๆ ถ้าต้องสักมือเอง ฉะนั้นนั่นจึงไม่ใช่ความคิดที่ดีเท่าไรนัก การสักด้วยมือจะได้ผลกับรอยสักที่ดูเรียบและเล็กมากกว่า ถ้าคุณอยากได้รอยสักที่ค่อนข้างซับซ้อน เราแนะนำให้ไปที่ร้านสักเลยจะดีกว่า วิธีฆ่าเชื้อเข็มก่อนใช้ที่ดีที่สุดคือใช้เปลวไฟ โดยให้ถือเข็มเหนือเปลวไฟของเทียนหรือไฟแช็กจนกว่าเข็มจะสว่างขึ้น โดยอย่าลืมใช้ผ้าจับถือไว้ด้วยนะ ไม่งั้นก็อาจร้อนนิ้วได้  เมื่อฆ่าเชื้อเข็มเสร็จแล้ว ให้ใช้ด้ายพันเข็มด้วย โดยให้เริ่มพัน 1/8 นิ้ว (0.3 ซม.) จากปลาายเข็มและหมุนหลอดด้ายไปด้านหน้าด้านหลังประมาณ ¼ นิ้ว (0.6 ซม.) บนเข็ม จนด้ายที่พันอยู่ทับๆ กันเป็นทรงวงรี มันจะช่วยซับน้ำหมึกบางส่วนตอนที่คุณจุ่มมันลงไปในชามใส่หมึกนั่นเอง  ถ้าอยากเพิ่มความมั่นคงกว่าเดิม ก็ให้ติดเข็มไว้กับปลายดินสอ โดยปักหัวเข็มเข้าไปในส่วนที่เป็นยางลบของดินสอ แล้วใช้ด้ายพันให้แน่น จุ่มเข็มลงไปในหมึกดินเดีย แล้วนำมาจิ้มบนผิวหนังของคุณให้เกิดรูเล็กๆ ขึ้น เลือดอาจจะออกนิดหน่อยแต่ก็ไม่มากหรอก เพราะคุณจิ้มไปถึงแค่ผิวหนังชั้นนอกหนึ่งถึงสองชั้นเท่านั้นเอง ถ้าคุณทำถูก ตอนดึงเข็มออกมาก็จะรู้สึกว่าเข็มติดกับเนื้อหน่อยๆ และอาจได้ยินเสียง "ป๊อก" ตอนที่ดึงออกมาในแต่ละชั้นด้วย คอยจิ้มให้มันเป็นรูเรียงไปเรื่อยๆ ในเส้นที่คุณวาดเอาไว้ก่อนหน้านี้ แล้วใช้ก้านสำลีหรือผ้าซับเลือดหรือน้ำหมึกที่เกินออกมาเอา ผิวจะบวมขึ้นมาตอนที่จิ้มลงไปแล้ว ซึ่งอาจทำให้รอยสักดูไม่ชัดได้ คุณอาจต้องมาตกแต่งใหม่อีกทีตอนที่อาการบวมหายไปเพื่อลายเส้นของรอยสักที่เรียบสวย เมื่อสักเสร็จแล้ว ก็ให้ใช้แอลกอฮอล์ล้างแผลเช็ดบริเวณรอยสัก ทิ้งหมึกที่เหลือกับเข็มไปซะ ตอนนี้มันไม่สะอาดอีกต่อไปแล้ว ถ้าหากว่าคุณจะตกแต่งเพิ่มเติมในครั้งหน้าก็ให้ใช้เข็มกับหมึกชามใหม่เลย ทาครีมทาแผลตกสะเก็ดตรงบริเวณนั้น โดยทาบางๆ ให้พอที่ผิวจะดูมันวาวขึ้นมา จากนั้นก็ใช้แผ่นแปะแผลปิดรอยสักเอาไว้  ใช้ครีมทาแผลตกสะเก็ดในสองสามวันแรกเพื่อฟื้นฟูรอยสักของคุณพอ ถ้าทานานกว่านั้นอาจทำให้เกิดผลข้างเคียงกับผิวได้  ครีมทาแผลตกสะเก็ดเป็นครีมที่มีวิตามินเอและดีผสมอยู่ ใช้เพื่อรักษาแผลเลือดออก แผลไหม้ และผิวที่แตกแห้ง ซึ่งสามารถหาซื้อได้ตามร้านขายยาทั่วไป  แปะแผ่นแปะแผลเอาไว้สัก 2-4 ชั่วโมง แต่อย่าให้นานกว่า 8 ชั่วโมง แกะแผ่นแปะแผลออก แล้วค่อยๆ ล้างบริเวณนั้นด้วยน้ำอุ่นกับสบู่ไร้กลิ่น อย่าขัดถูแผล และใช้มือสะอาดๆ ล้างเท่านั้น  อย่าแช่รอยสักไว้ในน้ำ และอย่าเปิดน้ำร้อนใส่ มันจะทำให้เจ็บและอาจทำให้รอยสักเป็นรอยด่างๆ ไปได้  อย่าไปแกะเการอยสัก เพราะมันอาจทำให้หมึกไหลออกมา แล้วทำให้เส้นรอยสักดูเลอะเทอและเป็นแผลเป็นได้ หลังจากที่ผ่านสองสามวันไป ก็ให้เปลี่ยนมาทาโลชั่นไร้กลิ่นแทน ผู้เชี่ยวชาญส่วนใหญ่จะแนะนำให้ใช้ยี่ห้อ Lubriderm หรือ Aquaphor โดยทาให้บางๆ ผิวของคุณต้องได้รับอากาศที่ไหลผ่านบ้างเพื่อจะได้ฟื้นฟูรอยสักอย่างเหมาะสม ทาโลชั่นที่รอยสักสัก 3-5 ครั้งต่อวัน ขึ้นอยู่กับขนาดของรอยสัก ถ้าผิวเริ่มดูแห้งเมื่อไร ก็บีบโลชั่นมานิดนึงแล้วทาซะ ในช่วงประมาณสัปดาห์แรก ขอให้ระมัดระวังกับรอยสักเอาไว้มากๆ ผิวจะเริ่มลอกออกมา และคุณก็ต้องดูแลมันเป็นพิเศษเลยล่ะ นอกจากจะล้างและคอยให้ความชุ่มชื้นมันแล้ว ก็ต้องเลี่ยงกิจกรรมบางอย่างด้วย  เลี่ยงที่จะว่ายน้ำ ปกติแล้วในน้ำจะมีแบคทีเรียอยู่เยอะมาก ซึ่งจะทำให้รอยสักเกิดติดเชื้อได้ ส่วนน้ำในสระว่ายน้ำก็มีคลอรีนอยู่ ซึ่งมันไม่ดีต่อรอยสักของคุณเช่นกัน  เลี่ยงกิจกรรมใดๆ ที่ใช้กำลังมากหรือที่ทำให้เหงื่อออกมาก  สวมเสื้อผ้าหลวมๆ เพื่อที่อากาศจะได้ผ่านเข้ารอยสักบ้าง เสื้อผ้าที่พอดีตัวจะเป็นการกันอากาศแทน รอยดูรอยแดงหรือแผลถลอกที่มากเกินไปรอบๆ รอยสัก รวมถึงเลือดที่ซึมออกมาหรืออาการบวมด้วย เพราะมันอาจเป็นสัญญาณของการติดเชื้อได้ คุณสามารถลดความเสี่ยงในการติดเชื้อได้ด้วยการรักษาความสะอาดของอุปกรณ์และดูแลรอยสักให้ดี แต่คุณก็ยังมีสิทธิ์ติดเชื้ออยู่ดี ถ้าคุณสงสัยว่าตัวเองจะติดเชื้อก็ควรไปปรึกษาแพทย์
ซื้อหรือรวบรวมชุดสำหรับสักด้วยตัวเอง. เตรียมอุปกรณ์. ทำความสะอาดและโกนขนส่วนที่คุณเลือกจะสัก. วาดแบบรอยสักบนผิวหนัง. ฆ่าเชื้อเข็ม. เริ่มสัก. จิ้มไปเรื่อยๆ ตามเส้น. ทำความสะอาดบริเวณที่สักไปแล้ว. พันแผลที่รอยสักใหม่. รักษาความสะอาดรอยสัก. ทาโลชั่นบนรอยสัก. ปล่อยให้รอยสักฟื้นฟูตัว. ระวังอาการติดเชื้อ.
https://www.wikihow.com/Give-Yourself-a-Tattoo-Without-a-Gun https://www.wikihow.com/Give-Yourself-a-Tattoo-Without-a-Gun https://www.wikihow.com/Give-Yourself-a-Tattoo-Without-a-Gun
Preparing for Your Tattoo Starting Your Tattoo Caring for Your Tattoo